ᱪᱷᱤᱸᱫᱽᱣᱟᱲᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱪᱷᱤᱸᱫᱽᱣᱟᱲᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱨᱮ ᱪᱷᱤᱸᱫᱽᱣᱟᱲᱟ ᱨᱮ ᱠᱟᱹᱢᱤᱭᱟ ᱾

ᱱᱟᱜᱟᱢ
ᱪᱷᱤᱸᱫᱽᱣᱟᱲᱟ ᱫᱚ ᱥᱚᱛᱯᱩᱲᱟ ᱨᱮᱞᱣᱮ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱑᱙᱐᱔ ᱥᱟᱞᱮ ᱨᱮ ᱱᱮᱨᱳ-ᱜᱮᱡᱽ ᱨᱮᱞᱣᱮ ᱨᱮᱱᱟᱜ ᱛᱟᱞᱢᱟ ᱴᱷᱟᱶ ᱱᱟᱜᱽᱯᱩᱨ ᱠᱷᱚᱱ ᱡᱚᱲᱟᱣ ᱞᱮᱱᱟ ᱾ ᱑᱙᱐᱖-᱑᱙᱐᱗ ᱨᱮ ᱪᱷᱤᱸᱫᱽᱣᱟᱲᱟ-ᱯᱮᱸᱪ ᱠᱚᱞᱯᱷᱤᱞᱰ ᱞᱟᱭᱤᱱ ᱵᱮᱱᱟᱣ ᱞᱮᱱᱟ ᱾

ᱜᱮᱡᱽ ᱵᱚᱫᱚᱞ
᱑᱔᱗ ᱠᱤᱞᱚᱢᱤᱴᱚᱨ (᱙᱑ ᱢᱟᱭᱤᱞ) ᱡᱤᱞᱤᱧ ᱱᱟᱜᱽᱯᱩᱨ-ᱪᱷᱤᱸᱫᱽᱣᱟᱲᱟ ᱦᱟᱹᱴᱤᱧ ᱟᱨ ᱑᱘᱐ ᱠᱤᱞᱚᱢᱤᱴᱚᱨ (᱑᱑᱒ ᱢᱟᱭᱤᱞ) ᱡᱤᱞᱤᱧ ᱪᱷᱤᱸᱫᱽᱣᱟᱲᱟ-ᱱᱟᱭᱱᱯᱩᱨᱼᱢᱟᱱᱰᱞᱟ ᱦᱟᱹᱴᱤᱧ ᱫᱚ ᱦᱩᱭ ᱟᱠᱟᱱᱟ ᱜᱮᱡᱽ ᱵᱚᱫᱚᱞ ᱵᱮᱵᱚᱥᱛᱟ ᱯᱨᱚᱡᱮᱠᱴ ᱨᱮ ᱾ ᱯᱷᱚᱸᱰ ᱠᱚᱢ ᱠᱷᱟᱹᱛᱤᱨ ᱛᱮ ᱱᱚᱣᱟ ᱯᱨᱚᱡᱮᱠᱴ ᱨᱮ ᱛᱟᱭᱚᱢᱚᱜ ᱠᱟᱱᱟ ᱾

ᱱᱟᱣᱟ ᱨᱮᱞ ᱞᱟᱭᱤᱱ ᱪᱷᱤᱸᱫᱽᱣᱟᱲᱟ-ᱠᱮᱨᱮᱞᱤ-ᱥᱟᱜᱳᱣᱨ ᱨᱮᱞ ᱞᱟᱭᱤᱱ ᱨᱮᱱᱟᱜ ᱥᱟᱨᱵᱷᱮ ᱪᱟᱞᱟᱜ ᱠᱟᱱᱟ ᱾ ᱱᱚᱣᱟ ᱦᱚᱛᱮᱛᱮ ᱪᱷᱤᱸᱫᱽᱣᱟᱲᱟ, ᱱᱚᱨᱥᱤᱝᱯᱩᱨ ᱟᱨ ᱥᱟᱜᱚᱨ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ ᱡᱚᱲᱟᱣ ᱨᱮ ᱜᱚᱲᱚ ᱮᱢᱚᱜᱼᱟ ᱟᱨ ᱥᱚᱛᱯᱩᱲᱟ, ᱢᱚᱦᱟᱠᱳᱥᱟᱞ ᱟᱨ ᱵᱩᱱᱫᱮᱞᱠᱷᱚᱸᱰ ᱴᱚᱴᱷᱟ ᱨᱮᱱᱟᱜ ᱥᱟᱱᱟᱢ ᱞᱮᱠᱟᱛᱮ ᱵᱷᱟᱹᱞᱟᱹᱭ ᱨᱮ ᱜᱚᱲᱚ ᱮᱢᱚᱜᱼᱟ ᱾ ᱱᱚᱣᱟ ᱞᱚᱞᱤᱛᱯᱩᱨ-ᱥᱟᱜᱚᱨ-ᱱᱟᱨᱥᱤᱝᱯᱩᱨ-ᱪᱷᱤᱸᱫᱽᱣᱟᱲᱟ-ᱱᱟᱜᱽᱯᱩᱨ ᱰᱟᱦᱟᱨ ᱤᱫᱤ ᱠᱟᱛᱮ ᱵᱤᱱᱟ-ᱵᱷᱚᱯᱟᱞ-ᱤᱴᱟᱨᱥᱤ-ᱟᱢᱞᱟ-ᱵᱟᱴᱩᱞ-ᱱᱟᱜᱽᱯᱩᱨ ᱰᱟᱦᱟᱨ ᱨᱮᱱᱟᱜ ᱵᱮᱵᱚᱥᱛᱟ ᱞᱮᱠᱟᱛᱮ ᱠᱚᱧᱮ-ᱮᱛᱚᱢ ᱰᱟᱦᱟᱨ ᱮᱢᱚᱜᱼᱟ, ᱡᱟᱦᱟᱸ ᱛᱮ ᱠᱚᱧᱮ ᱟᱨ ᱮᱛᱚᱢ ᱛᱟᱞᱟ ᱨᱮᱱᱟᱜ ᱥᱟᱺᱜᱤᱧ ᱓᱐᱐ ᱠᱤᱞᱚᱢᱤᱴᱚᱨ ᱠᱚᱢᱚᱜᱼᱟ ᱾ ᱠᱟᱨᱮᱞᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱤᱴᱟᱨᱥᱤ ᱡᱚᱸᱠᱥᱚᱱ ᱨᱮᱱᱟᱜ ᱵᱮᱵᱚᱥᱛᱟ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱱᱚᱣᱟ ᱨᱮᱞᱣᱮ ᱞᱟᱭᱤᱱ ᱫᱚ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱤᱴᱟᱨᱥᱤ-ᱱᱚᱨᱥᱤᱝᱯᱩᱨ-ᱡᱟᱵᱟᱞᱯᱩᱨ-ᱠᱟᱴᱱᱤ ᱦᱟᱹᱴᱤᱧ ᱟᱨ ᱤᱴᱟᱨᱥᱤ-ᱵᱷᱚᱯᱟᱞ-ᱵᱤᱱᱟ-ᱥᱚᱣᱜᱳᱨ-ᱠᱟᱴᱱᱤ ᱦᱟᱹᱴᱤᱧ ᱡᱚᱲᱟᱣ ᱨᱮ ᱜᱚᱲᱚ ᱮᱢᱚᱜᱼᱟ ᱾ ᱱᱮᱛᱟᱨ ᱜᱮ CCEA ᱫᱚ ᱵᱩᱫᱽᱱᱤ ᱦᱚᱛᱮᱛᱮ ᱜᱟᱰᱚᱨᱣᱟᱲᱟ-ᱤᱱᱫᱳᱨ ᱱᱟᱣᱟ ᱨᱮᱞ ᱞᱟᱭᱤᱱ ᱦᱚᱸᱭ ᱥᱮᱞᱮᱫ ᱟᱠᱟᱫᱟ ᱾ ᱱᱚᱣᱟ ᱵᱟᱱᱟᱨ ᱨᱮᱞ ᱞᱟᱭᱤᱱ ᱫᱚ ᱡᱟᱵᱟᱞᱯᱩᱨ, ᱱᱚᱨᱥᱤᱝᱯᱩᱨ, ᱦᱳᱥᱚᱝᱜᱟᱵᱟᱫᱽ, ᱥᱟᱜᱚᱨ, ᱪᱷᱤᱸᱫᱽᱣᱟᱲᱟ ᱞᱮᱠᱟᱱ ᱦᱚᱱᱚᱛ ᱠᱷᱚᱱ ᱥᱟᱺᱜᱤᱧ ᱠᱚᱢᱚᱜᱼᱟ, ᱡᱟᱦᱟᱸ ᱫᱚ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱤᱱᱰᱟᱥᱴᱨᱤᱭᱟᱞ ᱟᱨ ᱠᱟᱹᱣᱰᱤ ᱟᱹᱨᱤ ᱩᱛᱱᱟᱹᱣ ᱨᱮ ᱜᱚᱲᱚ ᱮᱢᱚᱜᱼᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱒᱐᱑᱒ ᱥᱮᱨᱢᱟ ᱫᱷᱟᱹᱨᱤᱡ ᱟᱢᱞᱟ-ᱪᱷᱤᱸᱫᱽᱣᱟᱲᱟ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱠᱮᱥᱚᱱ ᱫᱚ ᱢᱟᱨᱪ ᱒᱐᱑᱘ ᱥᱮᱨᱢᱟ ᱨᱮ ᱯᱩᱨᱟᱹᱣ ᱞᱮᱱᱟ ᱾

ᱥᱮᱵᱟ
ᱪᱷᱤᱸᱫᱽᱣᱟᱲᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱥᱮᱱᱚᱜ ᱠᱟᱱ ᱨᱮᱞ ᱠᱚᱫᱚ ᱦᱩᱭᱩᱜ ᱠᱟᱱᱟ:

ᱯᱟᱸᱪᱵᱷᱮᱞᱤ ᱮᱠᱥᱯᱨᱮᱥ 
ᱯᱟᱛᱟᱞᱠᱚᱴ ᱮᱠᱥᱯᱨᱮᱥ

ᱨᱮᱞᱣᱮ ᱠᱚᱞᱚᱱᱤ
ᱱᱟᱜᱽᱯᱩᱨ ᱰᱤᱵᱤᱡᱚᱱ ᱨᱮ ᱢᱮᱱᱟᱜ ᱪᱷᱤᱸᱫᱽᱣᱟᱲᱟ ᱦᱟᱹᱴᱤᱧ ᱫᱚ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱣᱰᱤ ᱦᱟᱛᱟᱣ ᱟᱠᱟᱱ ᱦᱟᱹᱴᱤᱧ ᱠᱟᱱᱟ ᱾

ᱨᱮᱞᱣᱮ ᱠᱚᱞᱚᱱᱤ ᱨᱮ ᱣᱟᱨᱰ ᱱᱚᱢᱵᱚᱨ ᱔ ᱟᱨ ᱕ ᱢᱮᱱᱟᱜᱼᱟ ᱾ ᱠᱚᱞᱚᱱᱤ ᱫᱚ ᱪᱷᱤᱸᱫᱽᱣᱟᱲᱟ ᱥᱚᱦᱚᱨ ᱨᱮᱱᱟᱜ ᱢᱤᱫ ᱢᱟᱨᱟᱝ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ NH-69A ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱾ ᱠᱚᱞᱚᱱᱤ ᱫᱚ ᱵᱨᱤᱴᱤᱥ ᱚᱠᱛᱚ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱢᱤᱫ ᱱᱟᱯᱟᱭ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱨᱮ ᱱᱟᱯᱟᱭ ᱥᱩᱵᱤᱫᱷᱟ ᱟᱨ ᱵᱤᱡᱽᱞᱤ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱠᱚᱞᱚᱱᱤ ᱫᱚ ᱱᱟᱯᱟᱭ ᱛᱮ ᱥᱮᱱᱮᱨᱮᱧ ᱟᱠᱟᱱᱟ ᱟᱨ ᱥᱟᱡᱟᱣ ᱟᱠᱟᱱᱟ ᱾ ᱨᱮᱞᱣᱮ ᱨᱮᱱᱟᱜ ᱡᱚᱛᱚ ᱚᱛᱱᱚᱜ ᱱᱚᱸᱰᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱑᱐᱐᱐ ᱥᱴᱟᱯ ᱠᱣᱟᱴᱚᱨ ᱢᱮᱱᱟᱜᱼᱟ ᱾ ᱯᱩᱨᱤ ᱠᱚᱞᱚᱱᱤ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱠᱚᱞᱚᱱᱤ ᱨᱮ ᱦᱟᱹᱴᱤᱧ ᱟᱠᱟᱱᱟ ᱡᱮᱢᱚᱱ ᱮᱭᱮᱱ ᱚᱯᱷᱤᱥ ᱟᱨ ᱠᱚᱞᱚᱱᱤ, ᱞᱳᱠᱳ ᱠᱚᱞᱚᱱᱤ, ᱨᱟᱱᱤᱝ ᱥᱴᱟᱯ ᱠᱚᱞᱚᱱᱤ, ᱰᱨᱟᱭᱵᱟᱨ ᱠᱚᱞᱚᱱᱤ ᱟᱨ ᱵᱟᱨ ᱜᱟᱵᱟᱬ ᱠᱚᱞᱚᱱᱤ ᱮᱢᱟᱱ ᱾

ᱡᱚᱛᱚ ᱞᱮᱠᱟᱱ ᱨᱮᱞᱣᱮ ᱥᱩᱵᱤᱫᱷᱟ ᱡᱮᱞᱮᱠᱟ ᱨᱟᱱᱤᱝ ᱨᱩᱢ, ᱨᱮᱞᱣᱮ ᱥᱠᱩᱞ, ᱨᱮᱞᱣᱮ ᱟᱥᱯᱟᱛᱟᱞ, ᱟᱨ.ᱯᱤ.ᱮᱯᱷ. ᱵᱟᱨᱟᱠ, ᱥᱚᱨᱠᱟᱨᱤ ᱾ ᱨᱮᱞᱣᱮ ᱯᱩᱞᱤᱥ ᱥᱴᱮᱥᱚᱱ, ᱨᱮᱞᱣᱮ ᱯᱟᱣᱟᱨ ᱜᱨᱤᱰ ᱟᱨ ᱮᱴᱟᱜ ᱵᱤᱡᱽᱞᱤ ᱥᱟᱵᱽ ᱥᱴᱮᱥᱚᱱ, ᱮᱴᱤᱮᱢ ᱠᱚᱣᱩᱱᱴᱟᱨ, ᱨᱮᱞᱣᱮ ᱪᱤᱞᱰᱨᱮᱱ ᱯᱟᱨᱠ ᱨᱮᱱᱟᱜ ᱥᱩᱵᱤᱫᱷᱟ ᱮᱢ ᱟᱠᱟᱱᱟ ᱾

ᱵᱨᱤᱴᱤᱥ ᱚᱠᱛᱚ ᱨᱮ ᱱᱚᱸᱰᱮ ᱨᱮᱞᱣᱮ ᱤᱱᱥᱴᱤᱴᱭᱩᱴ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱵᱨᱤᱴᱤᱥ ᱠᱚ ᱛᱷᱤᱭᱮᱴᱚᱨ ᱟᱨ ᱮᱱᱮᱡ ᱠᱞᱟᱵᱽ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾ ᱱᱤᱛᱚᱜ ᱫᱚ ᱱᱚᱣᱟ ᱠᱚ ᱵᱟᱯᱞᱟ ᱟᱨ ᱮᱴᱟᱜ ᱯᱟᱨᱴᱤ ᱟᱨ ᱠᱟᱞᱪᱟᱨᱟᱞ ᱠᱟᱹᱢᱤᱦᱚᱨᱟ ᱠᱚ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾

ᱱᱚᱸᱰᱮ ᱚᱰᱤᱴᱚᱨᱤᱭᱚᱢ, ᱤᱱᱰᱚᱨ ᱵᱮᱰᱢᱤᱱᱴᱚᱱ ᱠᱚᱨᱴ, ᱴᱮᱵᱟᱞ ᱴᱮᱱᱤᱥ ᱠᱚᱨᱴ, ᱪᱮᱥ ᱠᱚᱨᱴ, ᱠᱮᱨᱚᱢ ᱵᱳᱨᱰ ᱨᱩᱢ, ᱡᱤᱢ, ᱣᱚᱞᱤᱵᱚᱞ ᱠᱚᱨᱴ ᱟᱨ ᱞᱟᱭᱵᱨᱮᱨᱤ ᱮᱢᱟᱱ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱪᱮᱬᱮ ᱟᱨ ᱠᱮᱨᱚᱢ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱧᱩᱛᱩᱢᱟᱱ ᱠᱷᱮᱞᱚᱸᱰ ᱠᱟᱱᱟ ᱾ ᱱᱚᱸᱰᱮ ᱟᱭᱢᱟ ᱜᱤᱫᱽᱨᱟᱹ ᱟᱨ ᱢᱟᱨᱟᱝ ᱦᱚᱲ ᱠᱚ ᱥᱮᱞᱮᱫ ᱟᱠᱟᱱᱟ ᱾ ᱟᱨ ᱵᱷᱮᱜᱟᱨ ᱵᱷᱮᱜᱟᱨ ᱛᱷᱚᱠ ᱨᱮ ᱡᱤᱛᱠᱟᱹᱨ ᱮ ᱟᱢᱮᱴ ᱠᱮᱫᱼᱟ ᱾

ᱨᱮᱞᱣᱮ ᱫᱚ ᱨᱮᱞᱣᱮ ᱠᱟᱹᱢᱤᱭᱟᱹ, ᱩᱱᱠᱩᱣᱟᱜ ᱜᱷᱟᱨᱚᱸᱡᱽ ᱨᱤᱱ ᱦᱚᱲ ᱠᱚ ᱥᱟᱶᱛᱮ ᱪᱷᱤᱸᱫᱽᱣᱟᱲᱟ ᱥᱚᱦᱚᱨ ᱨᱤᱱ ᱮᱴᱟᱜ ᱦᱚᱲ ᱠᱚᱣᱟᱜ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱛᱮ ᱨᱮᱞᱣᱮ ᱫᱚ ᱚᱠᱛᱚ-ᱚᱠᱛᱚ ᱨᱮ ᱠᱨᱤᱠᱮᱴ, ᱠᱮᱨᱚᱢ, ᱵᱮᱰᱢᱤᱱᱴᱚᱱ, ᱪᱮᱥ, ᱣᱚᱞᱤᱵᱚᱞ ᱨᱮ ᱟᱭᱢᱟ ᱞᱮᱠᱟᱱ ᱴᱩᱨᱱᱟᱢᱮᱱᱴ ᱠᱚᱭ ᱮᱛᱚᱦᱚᱵ ᱟᱠᱟᱫᱟ ᱾

ᱵᱮᱸᱜᱚᱞᱤ ᱮᱥᱳᱥᱤᱭᱮᱥᱚᱱ ᱑᱙᱔᱓ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱫᱚ ᱫᱩᱨᱜᱟ ᱯᱩᱡᱟ ᱠᱚ ᱢᱟᱱᱟᱣᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱞᱚᱠᱷᱢᱤ, ᱥᱚᱨᱥᱚᱣᱚᱛᱤ ᱟᱨ ᱠᱟᱞᱤ ᱯᱩᱡᱟ ᱠᱚ ᱢᱟᱱᱟᱣᱮᱫ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱥᱚᱦᱚᱨ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱫᱩᱨᱜᱟ ᱯᱩᱡᱟ ᱠᱟᱱᱟ ᱾ ᱠᱩᱢᱟᱨᱴᱳᱞᱤ-ᱠᱚᱞᱠᱟᱛᱟ ᱠᱷᱚᱱ ᱢᱩᱨᱛᱤ ᱵᱮᱱᱟᱣᱤᱡ ᱠᱚ ᱦᱤᱡᱩᱜ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱟᱨ ᱢᱩᱨᱛᱤ ᱠᱚᱭ ᱛᱮᱭᱟᱨᱮᱫ ᱠᱚ ᱛᱟᱦᱮᱸᱫ ᱾ ᱫᱷᱚᱨᱚᱢ ᱥᱟᱶ ᱥᱟᱶᱛᱮ ᱱᱚᱣᱟ ᱫᱚ ᱢᱤᱫ ᱥᱟᱶᱛᱟᱨᱤ ᱜᱟᱶᱛᱟ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤᱭᱟ ᱾ ᱱᱚᱣᱟ ᱫᱚ ᱵᱮᱝᱜᱚᱞᱤ ᱱᱟᱶᱟ ᱥᱮᱨᱢᱟ, ᱨᱚᱵᱤᱸᱫᱽᱨᱚᱱᱟᱛᱷ ᱴᱮᱜᱳᱨ, ᱵᱷᱤᱵᱮᱠᱟᱱᱚᱱᱫᱚ, ᱨᱟᱢᱠᱨᱩᱥᱱᱚ ᱯᱚᱨᱚᱢᱦᱚᱱᱥ ᱮᱢᱟᱱ ᱧᱩᱛᱩᱢᱟᱱ ᱦᱚᱲᱟᱜ ᱡᱟᱱᱟᱢ ᱟᱨ ᱜᱩᱨ ᱨᱮᱱᱟᱜ ᱥᱮᱨᱢᱟ ᱯᱩᱨᱟᱹᱣ ᱢᱟᱦᱟᱸ ᱠᱚ ᱢᱟᱱᱟᱣᱟ ᱾

ᱨᱮᱞᱣᱮ ᱢᱟᱱᱮᱡᱽᱢᱮᱱᱴ ᱯᱨᱚᱵᱷᱟᱵᱽ ᱨᱮ ᱨᱮᱞᱣᱮ ᱨᱮᱱᱟᱜ ᱜᱚᱴᱟ ᱴᱚᱴᱷᱟ ᱨᱮᱱᱟᱜ ᱟᱨᱦᱚᱸ ᱵᱟᱹᱲᱛᱤ ᱱᱟᱯᱟᱭ ᱛᱮ ᱵᱮᱱᱟᱣ ᱞᱟᱹᱜᱤᱫ ᱠᱚ ᱢᱟᱱᱟᱣ ᱵᱟᱛᱟᱣ ᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱪᱷᱤᱸᱫᱽᱣᱟᱲᱟ ᱨᱮᱞ ᱰᱟᱦᱟᱨ 

ᱛᱷᱚᱠ:ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱪᱷᱤᱸᱫᱽᱣᱟᱲᱟ